สละลมหายใจต่อชีวิตเหยื่อ เปิดวินาทีระทึก นักผจญเพลิงดับไฟราชเทวีอพาร์ทเม้นท์
กลางดึกวันที่ 3 เม.ย. เวลาที่ทุกคนกำลังพักผ่อน แต่แล้วเกิดเปลวเพลิงลุกไหม้ที่ช่องชาร์ป ซึ่งเป็นช่องสำหรับเดินสายไฟบริเวณชั้น 5 ประชาชนผู้พักอาศัยที่ราชเทวี อพาร์ทเม้นท์ ซอยเพชรบุรี 18 เขตราชเทวี เริ่มตื่นจากควันเพลิงที่โหมกระหน่ำ ก่อนโทรแจ้งเจ้าหน้าที่ให้มาช่วยเหลือ,เหตุการณ์เริ่มวุ่นวายเมื่อเพลิงลุกลามไปยังช่องชาร์ปของชั้นต่างๆ จากตีสองถึงตีสี่ควันเพลิงเริ่มเบาบางลง มีทีมเจ้าหน้าที่นับร้อยชีวิตเข้าไปช่วยเหลือประชาชนในอาคาร 14 ชั้น ทั้ง 156 ห้อง รวมกว่า 200 คน,แต่แล้วก็ได้เกิดเหตุเศร้าสลดเมื่อมีผู้สำลักควันเสียชีวิต 1 ราย ณ ที่เกิดเหตุชั้น 12 ต่อมา มีผู้เสียชีวิตที่โรงพยาบาลอีก 2 ราย และมีผู้ได้รับบาดเจ็บกว่า 30 คน,กระนั้นแล้ว ,ทีมข่าวเฉพาะกิจไทยรัฐออนไลน์, จึงพาไปพูดคุยกับ, นายจักรกฤษณ์ คงคำ เจ้าหน้าที่ดับเพลิงสุทธิสาร, และ ,นายณัฐพงษ์ แก้วมะ เจ้าหน้าที่ดับเพลิงพญาไท, ถึงวินาทีเสี่ยงเป็นเสี่ยงตายขึ้นไปช่วย ผู้ประสบเหตุเพลิงไหม้ อาคารราชเทวี อพาร์ทเม้นท์ สูง 14 ชั้น ภายในซอยเพชรบุรี 18 ถนนเพชรบุรี แขวงพญาไท เขตราชเทวี กทม. เมื่อช่วงเวลาประมาณ 02.40 น. วันที่ 3 เม.ย.ที่ผ่านมาว่า ตนเองและเจ้าหน้าที่ดับเพลิงสุทธิสาร ได้รับมอบหมายให้เข้าไปค้นหาคนที่ยังติดค้างอยู่ภายในอาคาร,นายจักรกฤษณ์ เปิดเผยกับทีมข่าวเฉพาะกิจไทยรัฐออนไลน์ ว่า ทันทีที่เดินทางไปถึง ภายในอาคารเต็มไปด้วยกลุ่มควันที่พวยพุ่งเต็มพื้นที่ไปหมดแล้ว แต่เบื้องต้นยังโชคดีที่กลุ่มควันดังกล่าวแม้จะเป็นกลุ่มควันที่หนาแน่น แต่ไม่มีความร้อน,เมื่อเจ้าหน้าที่ทุกนายสวมชุดผจญเพลิงและถังออกซิเจนเสร็จเรียบร้อยแล้ว จึงใช้กล้องจับความร้อนและไฟฉาย ค่อยๆ เดินขึ้นไปค้นหาคนที่ยังติดอยู่ภายในอาคาร ทีละชั้นๆ จนกระทั่งเมื่อเดินไปถึงชั้นที่ 12 จึงได้พบกับผู้ที่ติดอยู่ในอาคารเป็นคนแรก ซึ่งอยู่ในอาการหมดสตินอนอยู่หน้าลิฟต์ จึงได้รีบช่วยกันนำร่างลงไปโดยทันที,นักผจญเพลิงมากประสบการณ์ เล่าต่อว่า หลังจากนั้นได้ร่วมกับเจ้าหน้าที่ที่เหลือเดินฝ่าหมอกควันอันหนาทึบ ค่อยๆ เดินขึ้นไปค้นหาผู้รอดชีวิตกันต่อ จนกระทั่งถึงชั้นที่ 14 จึงได้พบว่า มีผู้พักอาศัยอยู่ในอาคารดังกล่าว เข้าไปรวมตัวหลบภัยอยู่ในห้องห้องหนึ่ง มากถึง 20 กว่าคน ,ผู้ที่เข้าไปหลบภัยในห้องดังกล่าวถือว่ามีทักษะการเอาตัวรอดจากเหตุเพลิงไหม้มาอย่างดีเยี่ยม เนื่องจากมีการนำผ้าชุบน้ำไปอุดตามร่องประตู เพื่อป้องกันไม่ให้กลุ่มควันลอยเข้าไปภายในห้องที่หลบภัยอยู่ เพื่อรอคอยการช่วยเหลือจากเจ้าหน้าที่ ,นายจักรกฤษณ์ กล่าวก่อนเล่าต่อไปว่า ,เมื่อไปถึงห้องนั้นแล้ว จึงตัดสินใจให้ทั้งหมดรวมทั้งตนเองปักหลักอยู่ภายในห้องดังกล่าว เพื่อรอคอยความช่วยเหลือจากเบื้องล่าง ,เพราะห้วงเวลานั้น อากาศในถังออกซิเจนของเจ้าหน้าที่กำลังใกล้จะหมด ส่วนภายนอกยังเต็มไปด้วยกลุ่มควัน หากเสี่ยงพาทั้งหมดลงไปตามที่ผู้ประสบเหตุร้องขอ หากมีคนใดคนหนึ่งเกิดสำลักควันไฟ จนกระทั่งสลบลงไป อาจมีอันตรายถึงชีวิตได้,ประเมินสถานการณ์ผลัดเปลี่ยนกันสูดอากาศบริสุทธิ์ สละลมหายใจต่อชีวิตเหยื่อเหตุเพลิงไหม้,ทั้งนี้ เจ้าหน้าที่ดับเพลิงสุทธิสาร เปิดเผยว่า ได้ใช้ประสบการณ์ในการประเมินสถานการณ์เบื้องต้นว่า ภายในห้องมีออกซิเจนเพียงพอ สำหรับรอคอยความช่วยเหลือที่กำลังจะมาถึงเนื่องจากควันที่เล็ดลอดเข้ามาภายในห้องนั้น เป็นกลุ่มควันที่เจือจาง ไม่ได้หนาแน่นจนอาจทำให้เกิดอันตราย นอกจากนี้ ยังสามารถระบายคนสลับสับเปลี่ยนหมุนเวียนออกไปยืนตามระเบียงเพื่อรับออกซิเจน ได้อีกด้วย,อย่างไรก็ดี ,เนื่องจากในจำนวนผู้ที่หลบภัยรายหนึ่ง เกิดอาการตื่นตระหนก ประกอบกับมีโรคประจำตัวคือโรคหัวใจ จนทำให้เกิดอาการช็อก จึงได้ตัดสินใจถอดหน้ากากให้ออกซิเจนที่เหลือในถังของตนเองทั้งหมด กับผู้ประสบเหตุรายนี้ไป, รวมทั้งพยายามปลอบขวัญผู้ประสบเหตุที่เหลือ ไม่ให้เกิดความตื่นตระหนกมากจนเกินไป, นักผจญเพลิงมืออาชีพ กล่าวด้วยน้ำเสียงหนักแน่น กับทีมข่าวฯ,นายจักรกฤษณ์ เล่าต่อว่า จากนั้น ได้แบ่งเจ้าหน้าที่ ที่ยังมีออกซิเจนในถังมากพอ เดินฝ่าควันไฟลงไปชั้นล่าง เพื่อรวบรวมถึงออกซิเจนและหน้ากาก รวมกว่า 20 ชุด นำขึ้นมาให้ผู้ประสบภัยที่อยู่ในห้องนี้ทั้งหมด เพื่อที่จะได้สามารถอพยพไปอยู่ในที่ปลอดภัย รวมทั้งยังได้ประสานผู้บังคับบัญชา ขอพัดลมระบายควัน มายังจุดเกิดเหตุ เพื่อไม่ให้ควันลอยเข้ามาในห้องหลบภัยมากจนเกินไปอีกด้วย,เบื้องต้นเท่าที่ได้สอบถาม ผู้ประสบเหตุทั้งหมดเล่าให้ฟังว่า สาเหตุที่พากันเข้ามาหลบภัยในห้องนี้ หลังเกิดเพลิงไหม้ ด้วยความที่อาคารนี้เป็นอาคารเก่าไม่มีบันไดหนีไฟ ทั้งหมดจึงพยายามพากันวิ่งลงบันไดเพื่อเอาตัวรอด แต่เมื่อถึงประมาณชั้น 5 พบว่ามีกลุ่มควันหนาแน่น จนไม่สามารถเดินฝ่าลงไปได้ จึงตัดสินใจพากันขึ้นมาหลบภัยในห้องดังกล่าว,จากนั้นผ่านไปสักพักหนึ่ง ความช่วยเหลือก็มาถึงจริงๆ เจ้าหน้าที่ดับเพลิงที่เฉพาะส่วนตัวก็ต้องแบกถังออกซิเจน ที่มีน้ำหนักเฉลี่ยมากถึง 12 กิโลกรัมแล้ว แถมยังต้องแบกถังออกซิเจนอีก 1 ถัง หนักเพิ่มเข้าไปอีก 12 กิโลกรัม เดินขึ้นจากชั้น 1 ฝ่ากลุ่มควันขึ้นหนาทึบ ค่อยๆ ขึ้นบันไดมายังชั้น 14 คิดดูกันเอาเองแล้วกันนะครับ ว่า เจ้าหน้าที่แต่ละคน ต้องทำงานหนักและเหนื่อยยากมากขนาดไหน สำหรับการทำงานช่วยเหลือชีวิตเพื่อนมนุษย์ในครั้งนี้, นายจักรกฤษณ์ นักผจญเพลิงผู้ผ่านงานเสี่ยงอันตรายมาแล้วมากมาย อธิบายให้ทีมข่าวฯ เห็นภาพชัดๆ ในเหตุการณ์ที่เกิดขึ้น,จากนั้น เจ้าหน้าที่ดับเพลิงจึงค่อยๆ ทยอยใช้ถังออกซิเจนและหน้ากากที่ขนกันมาจากด้านล่าง สวมให้ผู้ประสบภัยและค่อยๆ พาผู้ประสบเหตุจับคู่บัดดี้ แล้วค่อยๆ เดินลงไปยังชั้นล่าง เที่ยวละ 2 คน จนกระทั่งทุกคนปลอดภัยในที่สุด,ระทึก กลุ่มควันหนาแน่น มีผู้ประสบเหตุบางส่วนเกิดพลัดหลงระหว่างขึ้นดาดฟ้า,ทั้งนี้ ฮีโร่นักผจญเพลิง ยังได้เล่าถึงเหตุการณ์สุดระทึกในระหว่างการช่วยเหลืออีกว่า จากภาพเหตุการณ์ที่มีผู้ประสบภัยส่วนหนึ่งไปรอคอยความช่วยเหลืออยู่บนดาดฟ้านั้น เบื้องต้น กลุ่มคนดังกล่าว ก็เป็นชุดเดียวกันกับที่ตนเองเข้าไปให้ความช่วยเหลือนั่นเอง,เพียงแต่ในตอนแรกนั้น ทางผู้บังคับบัญชาได้ประสานร้องขอเฮลิคอปเตอร์ จากกองบินตำรวจเข้ามาให้ความช่วยเหลือ จึงได้พยายามพาทั้งหมดขึ้นไปยังดาดฟ้า แต่ในระหว่างทางนั้น เกิดมีกลุ่มควันหนาแน่นพัดเข้ามาบริเวณทางเดินพอดี ทำให้มีส่วนหนึ่งที่มากับตนเองเกิดพลัดหลงกัน จึงได้ตัดสินใจพาส่วนที่เหลือนี้ เข้ามาหลบภัยในห้องอีกครั้ง ส่วนชุดที่แยกออกไปสามารถเดินขึ้นไปหลบภัยบนดาดฟ้าได้สำเร็จ แต่เนื่องจากบนตัวอาคารมีสิ่งกีดขวางมากมาย และมีกระแสลมพัดแรงอยู่ตลอดเวลา จึงทำให้เฮลิคอปเตอร์ ไม่สามารถลงมารับผู้ประสบภัยได้ ในเวลาต่อมาจึงต้องรอความช่วยเหลือจากเจ้าหน้าที่ในเบื้องล่างในลำดับต่อไป,เผยวินาทีเข้าช่วย สุดแสนมีอุปสรรค แต่ผู้ประสบเหตุมีสติดีมาก,ด้าน นายณัฐพงษ์ บอกเล่าถึงวินาทีที่ขึ้นไปช่วยเหลือผู้ประสบเหตุเพลิงไหม้ราชเทวี อพาร์ทเม้นท์ หลังจากที่รับแจ้งเวลา 02.30 น. ตนพร้อมกับเจ้าหน้าที่ในชุด 5-10 คนได้มุ่งหน้าไปยังที่เกิดเหตุด้วยความเร่งรีบ แต่ติดขัดตรงที่ภายในซอยเพชรบุรี 18 เป็นซอยเล็กและแคบมาก รถดับเพลิงขนาดใหญ่ไม่สามารถเข้าไปถึงที่เกิดเหตุได้ ดังนั้น จึงต้องใช้ระบบการลากสายระยะไกล,ทั้งนี้ ทราบว่า ต้นเพลิงมาจากห้องชาร์ปไฟฟ้า ซึ่งเป็นห้องสำหรับเดินรางไฟสู่ห้องแต่ละห้องในอาคาร โดยอยู่ตรงกลางบันได เจ้าหน้าที่จึงได้ฉีดน้ำ เพื่อรอให้เพลิงสงบ กระทั่งกลุ่มควันได้เบาบางลงจึงขึ้นไปช่วยเหลือผู้ประสบเหตุ โดยเมื่อฝ่ากลุ่มควันขึ้นไปก็ได้เดินไปเคาะตามห้องทุกห้อง เมื่อเจอผู้ประสบเหตุก็จะให้หน้ากากออกซิเจน ซึ่งเป็นแบบถังเดียวแต่ใช้ได้ 2 หน้ากาก สำหรับเจ้าหน้าที่และผู้ประสบเหตุ จากนั้น จึงพาไปพัก ณ ห้องที่เป็นจุดรวมพล ก่อนที่ให้เจ้าหน้าที่ทยอยพากันเดินลงทางบันไดหนีไฟ,เจ้าหน้าที่มากประสบการณ์ เล่าเหตุการณ์ระทึก,เสียชีวิต บาดเจ็บ เกิดจากการสำลักควัน,แต่เหตุการณ์นี้ก็มีผู้เสียชีวิต 3 ราย และบาดเจ็บกว่า 30 รายด้วยนั้น นายณัฐพงษ์ กล่าวในฐานะที่เป็นเจ้าหน้าที่ผู้ขึ้นไปช่วยเหลือ ว่า ส่วนใหญ่ผู้เสียชีวิตและผู้บาดเจ็บก็เกิดจากกรณีนี้ คือ สำลักควัน อาจจะเป็นเพราะคนมักจะไม่ทราบหรือตั้งตัวไม่ทัน ไม่รู้ว่าจะทำอย่างไร จึงสำลักควันเข้าไป ทำให้ไม่ได้สติ,ผมรู้สึกไม่ดีครับ ไม่อยากให้เหตุการณ์แบบนี้เกิดขึ้นกับใคร แต่เราก็เตรียมความพร้อมและทำอย่างเต็มที่แล้วครับ,เจ้าหน้าที่เล่าด้วยนำ้เสียงสุดเศร้า,เผยอุปสรรคสำคัญ เพลิงไหม้ราชเทวี อพาร์ทเม้นท์ ซอยแคบ รถจอดขวาง,เมื่อถามถึงอุปสรรคในครั้งนี้ นายณัฐพงษ์ เผยว่า การเข้าเผชิญเหตุในทางแคบ กรุงเทพฯ เป็นถนนที่มีตรอก ซอก ซอย เยอะ รวมไปถึงแปลนอาคารที่เจ้าหน้าที่ไม่ได้มีความเชี่ยวชาญด้วย,มีเหตุการณ์ประทับใจในครั้งนี้บ้างหรือไม่ นายณัฐพงษ์ ตอบว่า มีเจ้าหน้าที่เล่าให้ฟังว่า พอผู้ประสบเหตุเห็นเจ้าหน้าที่เดินเข้าไปเขาก็วิ่งเข้ามากอดเจ้าหน้าที่เลย เหมือนเขาดีใจที่มีคนมาช่วย อย่างน้อยเขาก็อุ่นใจแล้วเจอเจ้าหน้าที่แล้ว ไม่ว่าอย่างไรเขาก็ต้องรอดแน่นอน,แต่สำหรับสิ่งที่เกิดกับตัวผม ขอแค่ผมสามารถรักษาชีวิตของผู้ประสบเหตุได้ สามารถรักษาทรัพย์สินได้ ช่วยเหลือได้รวดเร็วที่สุด เพียงเท่านี้ผมก็ประทับใจแล้วครับ,สำหรับวิธีป้องกันเมื่อต้องเผชิญสถานการณ์เพลิงไหม้ เจ้าหน้าที่ดับเพลิงพญาไท ให้ความรู้ว่า ข้อแรกที่สำคัญที่สุดเลย คือ การตั้งสติ และรู้จักทางหนีไฟ รวมทั้งศึกษาวิธีการหนีเอาตัวรอดจากอินเทอร์เน็ตก็ได้ จะให้ข้อมูลเรื่องการหนีลักษณะต่างๆ จะไปอย่างไร ทรัพย์สินอะไรที่ควรเอาติดตัวบ้าง,ทีมข่าวเฉพาะกิจไทยรัฐออนไลน์ รายงาน,,เกิดไฟไหม้ ราชเทวี อพาร์ทเม้นท์ มีคนติดในอาคาร จนท.เร่งช่วยออกมา,ดับแล้ว 3 ไฟไหม้ราชเทวี อพาร์ทเม้นท์ เจ็บกว่า 30 คน,สุดสลด ช่วยไม่ทัน นร.เตรียมอุดมฯ ดับในตึกไฟไหม้ราชเทวี,หนุ่มเล่าวินาทีชีวิตติดวงล้อมไฟไหม้ราชเทวี อพาร์ทเม้นท์ตะเกียกตะกายหนีตาย,หนุ่มชั้น 4 เล่านาทีหนีตาย ไม่ได้ยินกริ่งสัญญาณเตือนไฟไหม้
กลางดึกวันที่ 3 เม.ย. เวลาที่ทุกคนกำลังพักผ่อน แต่แล้วเกิดเปลวเพลิงลุกไหม้ที่ช่องชาร์ป ซึ่งเป็นช่องสำหรับเดินสายไฟบริเวณชั้น 5 ประชาชนผู้พักอาศัยที่ราชเทวี อพาร์ทเม้นท์ ซอยเพชรบุรี 18 
ไฟไหม้,ราชเทวี อพาร์ทเม้นท์,เจ้าหน้าที่ดับเพลิง,ซอยเพชรบุรี 18,ทีมข่าวเฉพาะกิจไทยรัฐออนไลน์